als_Latn dik_Latn sag_Latn
Nuk është vetëm futboll. Ndeshja ndërmjet Paris SG-së dhe Çelsit do të jetë edhe pasqyra më e mire e klubeve më të pasura që arkëtimet e tyre sigurisht nuk vijnë nga futbolli, ose jo, në mënyrë të drejtpërdrejtë. Harrojeni Bajernin, Dortmundin, Realin, apo edhe Mançester Junajtidin. Dy klubet që do të ndeshen në Champions League janë edhe më problematikët përsa i përket normës së “Fair Play Financiar” të vendosur nga UEFA, së bashku me Mançester Sitin. Kjo sepse të dy pronarët, tashmë kundërshtarë në fushë, kanë një gjë të përbashkët. Miliardat që vijnë nga industria e “arit të zi”, ose naftës dhe pasurive të tjera të paluajtshme që lëvizin mekanizmat e bursave më të mëdha në Botë. Nga njëra anë është familja reale e Katarit, Al Tani, me “Qatar Investment Authority”, që kontrollon të gjitha prodhimet “Made in Qatar”, përfshirë edhe naftën, ndërsa nga ana tjetër është “Tigri Siberian”, Roman Abramoviç, edhe ai “manjati” i naftës siberiane dhe i aluminit.
ALTANI – Familja reale e Katarit është edhe një nga më të pasurat në Botë. Zotëron praktikisht të gjitha rezervat natyrore, ose jo, të shtetit të vogël në Gjirin Persik, përfshirë naftën, televizionin “Al Jazeera”, apo edhe turizmin dhe fondin e investimit botëror, që tashmë ka hedhur miliarda dollarë edhe në ndërtimin e stadiumeve të “Botërorit “2022”. Plot 500 mln euro të shpenzuara për PSG-në, Familja Mbretërore ka vendosur në krye të klubit francez të besuarin e saj, Naser Al Kelaifi, i cili përfaqëson edhe grupin “Qatar Investment Authority” dhe është menaxheri i përgjithshëm i televizionit “Al Jazeera”. Një pasuri totale që është e vështirë të numërohet.
ABRAMOVIÇ – Ndërsa nga ana tjetër është ai, njeriu i “hekurt” i Vladimir Putinit. Roman Abramoviç, i lindur nga një familje çifute në ish-Bashkimin Sovjetik, tashmë zotëron të gjithë ekskluzivitetin e naftës “Sibneft” dhe aluminin, falë një dekreti të Boris Jelcinit që në 1992-shin. Me një pasuri totale rreth 13 miliardë dollarë (të deklaruara), Abramoviç qëndron në “hije” dhe jo më kot prej kohësh ka zgjedhur të jetojë në Londër dhe të investojë qindra miliona euro për Çelsin. Një qytetar model, ai ka shpenzuar 1.4 miliardë dollarë personalë për rajonin e Çukotkas në Federatën Ruse, ku më pas u zgjodh edhe guvernator në DUMA-n ruse. Oligarku më i fuqishëm i mbrojtur nga Putin, ai tashmë, pas eliminimit të ish-ortakut të tij, Berezovki dhe daljes nga skena të Kodorkovskit, kontrollon vetë të gjitha arkëtimet e naftës dhe aluminit siberian. Një duel që sigurisht, nga zyrat e “Wall Street”- it do të transferohet në fushën e blertë.
Sfidë miliarderësh, ka edhe një konkurrencë për “arin e zi”0
Nuk është vetëm futboll. Ndeshja ndërmjet Paris SG-së dhe Çelsit do të jetë edhe pasqyra më e mire e klubeve më të pasura që arkëtimet e tyre sigurisht nuk vijnë nga futbolli, ose jo, në mënyrë të drejtpërdrejtë. Harrojeni Bajernin, Dortmundin, Realin, apo edhe Mançester Junajtidin. Dy klubet që do të ndeshen në Champions League janë edhe më problematikët përsa i përket normës së “Fair Play Financiar” të vendosur nga UEFA, së bashku me Mançester Sitin. Kjo sepse të dy pronarët, tashmë kundërshtarë në fushë, kanë një gjë të përbashkët. Miliardat që vijnë nga industria e “arit të zi”, ose naftës dhe pasurive të tjera të paluajtshme që lëvizin mekanizmat e bursave më të mëdha në Botë. Nga njëra anë është familja reale e Katarit, Al Tani, me “Qatar Investment Authority”, që kontrollon të gjitha prodhimet “Made in Qatar”, përfshirë edhe naftën, ndërsa nga ana tjetër është “Tigri Siberian”, Roman Abramoviç, edhe ai “manjati” i naftës siberiane dhe i aluminit.
als_Latn als_Latn als_Latn als_Latn als_Latn